Eurovision Song Contest 1984

Den 29. Eurovision Song Contest war de 5. Mee 1984 zu Lëtzebuerg. Organiséiert gouf d'Eurovisioun dat Joer am Théâtre municipal Luxembourg zu Lëtzebuerg. Presantatrice war d'Désirée Nosbusch, déi deemools eréischt 19 Joer al war an domat bis haut déi jéngst Presentatrice ass déi jeemools e Grand Prix moderéiert huet.

Am Ganzen hunn 19 Länner matgemaach. Malta, Monaco, Israel an Griicheland waren net dobäi.

Verschidde Sänger ware scho virdru mol eng Kéier dobäi, d'Mary Roos fir Däitschland 1972 an d'Izolda Barudžija fir Jugoslawien 1982 (Deel vun Aska).

D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Lëtzebuerg matgedeelt ginn.

Déi éischt Plaz kruten d'Vertrieder vu Schweden, d'Herrey's, mat 8 Punkte Virsprong virum Linda Martin (Irland). Déi drëtt Plaz krut d'Grupp Bravo, déi fir Spuenien ugetruede war.

Fir Schweden war et déi zweet Kéier datt et de Grand Prix gewonnen hat. Den Titel vum Lidd Diggi-loo, diggi-ley war am Fong nëmmen e provisoreschen Aarbechtstitel, soulaang nach keen Text fir d'Kompositioun existéiert huet. Duerch en Irrtum ass d'Lidd awer ënner dem Aarbechtstitel agereecht ginn. Et war fir d'éischt datt e Lidd op Schweedesch gewonnen hat, well d'Lidd Waterloo vun ABBA, dat éischt schweedescht Gewënnerlidd, op Englesch gesonge gi war.

 Klassement 
 Plaz  Land  Interpret  Titel  Punkten 1.  Schweden  Herrey's  Diggi-loo, diggi-ley  145 2.  Irland  Linda Martin  Terminal 3  137 3.  Spuenien  Bravo  Lady, Lady  106 4.  Dänemark  Hot Eyes  Det' lige det  101 5.  Belsch  Jacques Zegers  Avanti la vie  70 5.  Italien  Alice a Battiato  I treni di Tozeur  70 7.  Groussbritannien  Belle and the Devotions  Love Games  63 8.  Frankräich  Annick Thoumazeau  Autant d'amoureux que d'étoiles  61 9.  Finnland  Kirka  Hengaillaan  46 10.  Lëtzebuerg  Sophie Carle  100% d'amour  39 11.  Portugal  Maria Guinot  Silêncio e tanta gente  38 12.  Tierkei  Beş Yıl Önce, On Yıl Sonra  Halay  37 13.  Holland  Maribelle  Ik hou van jou  34 13.  Däitschland  Mary Roos  Aufrecht geh'n  34 15.  Zypern  Andy Paul  Anna Maria Lena  31 16.  Schwäiz  Rainy Day  Welche Farbe hat der Sonnenschein?  30 17.  Norwegen  Dollie de Luxe  Lenge leve livet  29 18.  Jugoslawien  Vlado an Izolda  Ćao amore  26 19.  Éisträich  Anita  Einfach weg  5

 Um Spaweck 

 Eurovision.tv
 Eurovision.de
 diggiloo.net

 München (Däitschland) 100px Göteborg (Schweden) ESC 1983 Eurovision Song Contest ESC 1985

1984
Kategorie:Musek 1984